Сакратар камісіі Мікалай Лазавік паказаў спадару Гайдукевічу фотапартрэты Паўла Казлоўскага й Сяргея Калякіна, якія таксама былі дасланыя ў Цэнтарвыбаркам пільнымі грамадзянамі. Аднак, падкрэсьліў спадар Лазавік, не былі ўстаноўленыя факты, што іх раздавалі сябры ініцыятыўных групаў Казлоўскага й Калякіна, а вось факты, што календарыкі Гайдукевіча раздавала ягоная група, ёсьць. Таму лідэр лібэрал-дэмакратаў атрымаў ад Цэнтарвыбаркаму папярэджаньне.